Folketing
2014-05-28

Som jeg anførte i min første besvarelse, er udspillet til vækstplanen et udtryk for, at vi prioriterer øget vækst og beskæftigelse meget højt. Vi vil jo altså i det her tilfælde tage hensyn til konkurrenceudsatte virksomheder gennem en reduktion af PSO-tariffen, og så vil vi fastholde vores klimamål, og det vil vi gøre gennem klimakompenserende tiltag. Men det er selvfølgelig en afvejning mellem de dele, vi her ser, og det er i det her tilfælde hensynet til øget vækst og beskæftigelse, som har drevet os til at forsøge at reducere udgifterne.